Euroopa Parlamendi 22. mai 2007. aasta õigusloomega seotud resolutsioon ettepaneku kohta võtta vastu nõukogu määrus ühelt poolt Euroopa Ühenduse ning teiselt poolt Taani valitsuse ja Gröönimaa kohaliku valitsuse vahelise kalandusalase partnerluslepingu sõlmimise kohta (KOM(2006)0804 - C6-0506/2006 - 2006/0262(CNS))



Euroopa Liidu Teataja 102 E , 24/04/2008 Lk 0108 - 0110



P6_TA(2007)0192 EÜ ning Taani ja Gröönimaa vaheline kalandusalane partnerlusleping * Euroopa Parlamendi 22. mai 2007. aasta õigusloomega seotud resolutsioon ettepaneku kohta võtta vastu nõukogu määrus ühelt poolt Euroopa Ühenduse ning teiselt poolt Taani valitsuse ja Gröönimaa kohaliku valitsuse vahelise kalandusalase partnerluslepingu sõlmimise kohta (KOM(2006)0804 - C6-0506/2006 - 2006/0262(CNS)) (Nõuandemenetlus) Euroopa Parlament, - võttes arvesse komisjoni ettepanekut nõukogule (KOM(2006)0804) [1]; - võttes arvesse EÜ asutamislepingu artiklit 37 koostoimes artikli 300 lõikega 2; - võttes arvesse EÜ asutamislepingu artikli 300 lõike 3 esimest lõiku, mille kohaselt nõukogu konsulteeris Euroopa Parlamendiga (C6-0506/2006); - võttes arvesse kodukorra artiklit 51 ja artikli 83 lõiget 7; - võttes arvesse kalanduskomisjoni raportit ja eelarvekomisjoni arvamust (A6-0161/2007), 1. kiidab komisjoni ettepaneku muudetud kujul heaks ja kiidab heaks lepingu sõlmimise; 2. palub komisjonil oma ettepanekut vastavalt muuta, järgides EÜ asutamislepingu artikli 250 lõiget 2; 3. palub nõukogul Euroopa Parlamenti teavitada, kui nõukogu kavatseb Euroopa Parlamendi poolt heaks kiidetud teksti muuta; 4. palub alustada 4. märtsi 1975. aasta ühisdeklaratsioonis sätestatud lepitusmenetlust, kui nõukogu kavatseb Euroopa Parlamendi poolt heaks kiidetud teksti muuta; 5. palub nõukogul Euroopa Parlamendiga uuesti konsulteerida, kui nõukogu kavatseb komisjoni ettepanekut oluliselt muuta; 6. teeb presidendile ülesandeks edastada Euroopa Parlamendi seisukoht nõukogule ja komisjonile. KOMISJONI ETTEPANEK | EUROOPA PARLAMENDI MUUDATUSETTEPANEKUD | Muudatusettepanek 1 Põhjendus 2 a (uus) | (2 a) Kui ühiskomitee kehtestatud kalapüügivõimalused on madalamal tasemel kui lisa I peatükis sätestatu, peaks Gröönimaa andma ühendusele järgmistel aastatel hüvituseks vastavad kalapüügivõimalused või samal aastal muud kalapüügivõimalused või arvestama maha vastava osa kokkulepitud väljamaksest. | Muudatusettepanek 2 Põhjendus 2 b (uus) | (2 b) Ühendusele peaks jääma õigus kvoote kohandada, kui pärast aastat 2010 leitakse, et need ei ole kooskõlas ELi säästvuse poliitikaga. | Muudatusettepanek 3 Põhjendus 2 c (uus) | (2 c) Rakendades protokolli artikli 2 lõiget 1, tuleks täita protokolli artikli 1 lõikes 2 osutatud tingimusi. | Muudatusettepanek 4 Artikkel 3 a (uus) | Artikkel 3 a Komisjon esitab igal aastal Euroopa Parlamendile ja nõukogule aruande protokolli artiklis 4 kirjeldatud mitmeaastase valdkondliku kalanduspoliitika tulemustest. | Muudatusettepanek 5 Artikli 4 esimene a lõik (uus) | Komisjon hindab igal aastal, kas liikmesriigid, kelle laevad käesoleva protokolli alusel tegutsevad, on aruandlusnõudeid täitnud. Kui nad seda teinud ei ole, ei rahulda komisjon nende järgmise aasta püügilitsentside taotlusi. | Muudatusettepanek 6 Artikkel 4 a (uus) | Artikkel 4 a Enne protokolli kehtivusaja lõppu ja uute läbirääkimiste alustamist kehtivusaja võimalikuks pikendamiseks esitab komisjon Euroopa Parlamendile ja nõukogule protokolli järelhindamise tulemused koos kulude-tulude analüüsiga. | [1] ELTs seni avaldamata. --------------------------------------------------